stanford-oval/wikipedia huggingface dataset:
Jani Hartikainen

| 0 | 1 | 2 | 3 |
| --- | --- | --- | --- |
 KuPSin kapteeni Jani Hartikainen (vas.) ja FC Hakan Mikko Innanen Veikkausliiga-kauden avausottelussa Valkeakosken Tehtaan kentällä huhtikuussa 2005.
Henkilötiedot
Syntymäaika: 16. syyskuuta 1975 (ikä 49)
Syntymäpaikka: Nurmes, Suomi
Pelipaikka: puolustava keskikenttäpelaaja puolustaja
Pituus: 178 cm
Lempinimi: Hevi
Junioriseurat
: NP-H
Seurat
| Vuodet | Seura | O | (M) |
| 1993–1999 | NP-H | 122 | (25) |
| 2000–2009 | KuPS | 204 | (21) |
| 2010 | NP-H | – | (15) |
| Yhteensä | Yhteensä | 326 | (46) |
 Seurajoukkueuran tilastot kattavat vain kansalliset sarjat.
Jani Hartikainen (s. 16. syyskuuta 1975 Nurmes) on entinen suomalainen jalkapalloilija. Hän oli Kuopion Palloseuran monivuotinen kapteeni ja pelasi yleensä keskuspuolustajana tai keskikentällä. Hartikainen siirtyi KuPSiin kauden 1999 jälkeen Nilsiän Pallo-Haukoista.
Hartikaisella on pitkähkön uransa aikana ollut mahdollisuuksia siirtyä muihin Veikkausliigaseuroihin, mutta hän on pysynyt seuralleen uskollisena. Kansainvälisen uran kannalta hänet löydettiin kuitenkin hieman liian myöhään. Hartikainen sai monille KuPS-vuosilleen kruunun kevään 2006 Liigacupin mestaruuden myötä. Joukkueensa luottopelaaja Hartikainen pelasi kaikissa joukkueensa liigapeleissä kausilla 2005 ja 2006.
Hän solmi vuoden jatkosopimuksen marraskuussa 2007 ja uuden kauden 2008 päätteeksi. Kausi 2009 oli Hartikaisen kymmenes ja viimeinen seurassa.
Saavutukset

Liigacupin voitto 2006
Ykkösen voitto ja Veikkausliiganousu 2000, 2004 ja 2007
Aiheesta muualla

Kuvia tai muita tiedostoja aiheesta Jani Hartikainen Wikimedia Commonsissa
Etelä-Kiinan karstialueet

Shilinin kivimetsää.
Etelä-Kiinan karstialueet on Unescon maailmanperintöluettelon kohde. Se käsittää seitsemän suojeltua karstialuetta kolmessa ryhmässä Guizhoun ja Yunnanin maakunnissa sekä Chongqingin itsehallinnollisessa kunnassa.
Etelä-Kiinassa sijaitsee yksi maailman suurimmista karstialueista. Se on laajuudeltaan noin 600 000 neliökilometriä. Etelä-Kiinan karstialueilla on tavallisimpia karstimuodostumia, mutta myös monia harvinaisempia. Alueella on noin 50 maailman 70 tunnetusta tiankeng-muodostumasta. Termillä viitataan sellaisiin doliineihin, jotka ovat syvyydeltään ja halkaisijaltaan yli satametrisiä. Näin laajan yksittäisen kohteen merkitseminen maailmanperintöluetteloon ei ole järkevää. Kohde koostuukin kolmesta alueesta, joka muodostaa läpileikkauksen karstialueen ominaispiirteistä. Yhteensä maailmanperintökohteen pinta-ala on 475,88 neliökilometriä. Alueista suurin on kaksiosainen Libo Karst, jonka pinta-ala on melkein 300 neliökilometriä. Myös kaksiosainen Shilin Karst on runsaan 100 neliökilometrin laajuinen ja kolmiosainen Wulong Karst on pinta-alaltaan yli 50 neliökilometriä.
Yleisnäkymä Shilin Karstin kivimetsään.
Shilin Karstissa on niin sanottuja kivimetsiä. Niiden tunnusmerkkeinä ovat korkeat kalkkikiviset pilarit, joita reunustaa syvät ja terävät karstivaot. Pilareita on monen muotoisia. Alueella on myös Zhiyunin luola, jossa on maanalaisia kivimetsiä. Muita alueen erikoispiirteitä on luola, jonka läpi puhaltaa elokuusta marraskuuhun 30 minuutin välein 2–3 minuuttia kestävä puhuri, sekä noin kolme kilometriä pitkä ja vain 300 metriä leveä järvi, jonka pohjassa on tippukiviä. yi-kansaan kuuluva sani-heimo järjestää alueella vuosittain soihtujuhlan.
Libo Karst sijaitsee Guizhoun ylätasangon ja Guangxin alamaan välisellä siirtymävyöhykkeellä, jossa myös kartiokarsti on vaihtumassa siirryttäessä alamaalta ja ylätasangolle. Geologisen arvonsa lisäksi Libo Karst on merkittävä myös alueen luonnon monimuotoisuuden ansiosta. siellä tavataan yli 314 selkärankais- ja 1 532 kasvilajia. Näistä monet ovat kotoperäisiä ja lisäksi uhanalaisia maailmanlaajuisesti tai kansallisesti.
Wulong Karst muodostuu kolmesta erillisestä luonnonihmeestä. Karstialue sijaitsee Wujiangjoen varrella Chongqingin kunnan kaakkoisosassa. Furongin luola on suuri kalkkikiviluola, jonka pituus on noin 2,7 kilometriä ja pinta-ala 3,7 hehtaaria. Luolan suurin osa on 1,1 hehtaarin kokoinen. Noin 20 kilometriä Chongqingista kaakkoon sijaitsee kolmen luonnonsillan alue. Karstisillat ovat yli 200 metriä pitkiä ja korkeita, ja ne ovat 1,5 kilometriä pitkän solan yläpuolella. Houping Tiankeng on 15 hehtaarin laajuinen alue, joka muodostuu useasta pienemmästä tiankengistä. Alue koostuu useista karstimuodostumista, kuten rotkoista, doliineista, kuiluista ja maanalaisista luolista.
Aiheesta muualla

Kuvia tai muita tiedostoja aiheesta Etelä-Kiinan karstialueet Wikimedia Commonsissa
Etelä-Kiinan karstialueet Unescon sivuilla (englanniksi) (ranskaksi)
Kuvia, tietoa ja matkakertomuksia (Arkistoitu – Internet Archive) (englanniksi)
Unescon maailmanperintökohteet Kiinassa
Chengden kesäpalatsi ja ympärillä olevat temppelit
Chengjiangin fossiilialue
Dazun kalliokaiverrukset
Dengfengin historialliset monumentit "Taivaan ja maan keskellä"
Emeivuori ja Leshanin jättiläisbuddha
Ensimmäisen Qin-keisarin mausoleumi
Etelä-Kiinan karstialueet
Fanjingvuori
Fujianin tulout
Goguryeo-kuningaskunnan pääkaupungit ja hautakummut
Hangzhoun Xihujärven kulttuurimaisema
Honghen hanien riisipenkereiden kulttuurimaisema
Huanglongin maisema-alue
Huangshanvuoristo
Hubein Shennongjia
Jiuzhaigoun maisema-alue
Kaipingin diaolout ja kylät
Keisarinkanava
Kesäpalatsi, keisarillinen puutarha Pekingissä
Kiinan danxia
Kiinan muuri (Badaling, Shanhai-sola ja Jiayu-sola)
Kulangsu: historiallinen kansainvälinen siirtokunta
Kungfutsen temppeli ja hautausmaa sekä Kongin sukukartano Qufussa
Lijiangin vanhakaupunki
Longmenin luolat
Lushanin kansallispuisto
Macaon historiallinen keskusta
Ming- ja Qing-dynastioiden keisarilliset haudat
Ming- ja Qing-dynastioiden keisarilliset palatsit Pekingissä ja Shenyangissa (Kielletty kaupunki ja Mukdenin palatsi)
Mogao-luolat
Muinaiset kylät Etelä-Anhuissa - Xidi ja Hongcun
Pingyaon vanhakaupunki
Potala-palatsin historiallinen kokonaisuus Lhasassa
Qingchengvuori ja Dujiangyanin kastelujärjestelmä
Qinghain Hoh Xil
Sanqingshanin kansallispuisto
Sichuanin isopandan rauhoitusalueet
Silkkitie: Chang’anin–Tianshanin käytävän reittiverkosto (jaettu Kazakstanin ja Kirgisian kanssa)
Suzhoun klassiset puutarhat
Taivaan temppeli, keisarillinen uhrialttari Pekingissä
Taivuori
Tienšan Sinkiangissa
Tusi-kohteet
Wudangvuorten muinainen rakennusryhmä
Wulingyuanin maisema-alue
Wutaivuori
Wuyivuoristo
Xanadun rauniot
Yinxu
Yungangin luolat
Yunnanin kolmen rinnakkaisen joen suojelualueet
Zhoukoudianin pekinginihmisen löytöpaikka
Zuojiang Huashanin kalliomaalausten kulttuurimaisema
Jegor Korškov

| Jegor Korškov> Henkilötiedot |
| --- | --- |
Syntynyt: 10. heinäkuuta 1996 (ikä 28) Novosibirsk, Venäjä
Kansalaisuus:   Venäjä  Kazakstan
Jääkiekkoilija
Pelipaikka:  oikea laitahyökkääjä
Maila:  vasen
Pituus:  192 cm
Paino:  81 kg
Pelaajaura
Pääsarjaura:  2014–
Aik. seurat:  Barys Astana-2 (KAZ) Toronto Maple Leafs (NHL) Toronto Marlies (AHL) Lokomotiv Jaroslavl (KHL) Amur Habarovsk (KHL)
NHL-varaus:  31. varaus, 2016 Toronto Maple Leafs
KHL-varaus:  7. varaus, 2013 Lokomotiv Jaroslavl
Jegor Korškov (s. 10. heinäkuuta 1996 Novosibirsk, Venäjä) on venäläis-kazakstanilainen jääkiekkoilija. Hän on pelipaikaltaan laitahyökkääjä.
Fanias Eresoslainen

Fanias Eresoslainen (joskus Fainias, lat. Phaenias) (n. 332 eaa.) oli antiikin kreikkalainen peripateettiseen koulukuntaan kuulunut filosofi. Hän on merkittävä Aristoteleen välittömänä oppilaana ja kommentaattorina.
Elämä

Fanias oli kotoisin Eresoksesta, Lesbokselta. Hän tuli Ateenaan noin vuonna 332 eaa., ja liittyi yhdessä maanmiehensä Theofrastoksen kanssa peripateettiseen kouluun. Koulussa kummatkin olivat Aristoteleen oppilaina. Diogenes Laertios mainitsee Theofrastoksen Faniaalle lähettämän kirjeen.
Fanias oli Theofrastoksen jälkeen Aristoteleen merkittävimpiä oppilaita. Hän kirjoitti filosofian, sellaisina kuin peripateetikot sen tunsivat, kaikista osa-alueista, erityisesti logiikasta, kasvitieteestä, historiasta ja kirjallisuudesta. Hänen teoksensa vaikuttavat olleen Aristoteleen ja Theofrastoksen teosten kommentaareja tai täydennöksiä.
Filosofia ja teokset

Faniaan teoksista yksikään ei ole säilynyt. Hänen tutkielmansa olivat kuitenkin tärkeitä lähteitä Athenaiokselle ja Pseudo-Plutarkhokselle, ja niistä päätyi paljon materiaalia myöhempiin sanakirjoihin ja muihin teoksiin.
Filosofia ja teokset > Logiikka

Faniaan logiikan alan teoksista tiedetään vain vähän. Hän vaikuttaa kirjoittaneen Aristoteleen logiikan alan teoksiin kommentaareja, jotka ovat jääneet oppi-isän teosten varjoon. Hermias Aleksandrialainen kertoo, että Fanias, Theofrastos ja Eudemos kirjoittivat Aristotelesta jäljitellen teokset Kategoriat, Tulkinnasta ja Analytiikka. Aleksanteri Afrodisiaslaisen kautta on säilynyt katkelma Faniaan teoksesta Diodorosta vastaan koskien ideaoppia. Teos saattaa olla sama kuin teos Sofisteja vastaan, josta Athenaios lainaa kritiikkiä eräitä muusikoita koskien.
Filosofia ja teokset > Luonnonhistoria

Teos Kasveista oli mahdollisesti Theofrastoksen samaa aihetta käsitelleen teoksen täydennys. Athenaios lainaa sitä usein. Lainauksia on tarpeeksi, jotta niistä voidaan päätellä jotain teoksen sisällöstä ja kirjoittajan tyylistä. Fanias vaikuttaa kiinnittäneen erityistä huomiota puutarhakasveihin ja muihin läheisemmin ihmisiin liittyviin kasveihin. Hänen tyylinsä on peripateetikoille tyypillisesti määritelmiltään täsmällistä ja huolellista.
Filosofia ja teokset > Historia

Plutarkhos lainasi Faniasta ja sanoi pitävänsä tätä ”historian suhteen oppineena filosofina”. Fanias kirjoitti eräänlaisen aikakirjan nimeltä Prytaneis Eresioi, jonka toista kirjaa Athenaios lainaa. Teos vaikuttaa olleen joko hänen kotipaikkakuntansa tai koko Kreikan historia. Hän oli kiinnostunut myös tyrannien historiasta ja kirjoitti aiheesta useita teoksia. Yhden nimi oli Sisilian tyranneista; toisen nimi puolestaan Tyrannien surmaamisesta koston vuoksi, jossa hän vaikuttaa käsitelleen samaa kysymystä, jota myös Aristoteles käsitteli Politiikassaan. Teoksesta on säilynyt lainauksia, mukaan lukien kertomus Antileonista ja Hipparinoksesta, jotka surmasivat Herakleian tyrannin.
Filosofia ja teokset > Kirjallisuus

Kirjallisuushistorian alalta mainitaan kaksi Faniaan teosta. Teoksessa Runoilijoista, jota Athenaios myös lainaa, hän vaikuttaa kiinnittäneen huomiota ennen kaikkea ateenalaisiin muusikoihin ja komedianäyttelijöihin. Teos Sokrateen seuraajista mainitaan kahdesti Diogenes Laertioksen teoksessa. Fanias oli myös ensimmäisiä, joka kirjoitti järjestelmällisesti Kreikan musiikkihistoriasta.
Käännös suomeksi
Jarno Kultanen

| Jarno Kultanen |
| --- | --- |

Henkilötiedot
Syntynyt: 8. tammikuuta 1973 (ikä 51) Luumäki
Kansalaisuus:   Suomi
Jääkiekkoilija
Pelipaikka:  puolustaja
Maila:  vasen
Pituus:  189 cm
Paino:  90 kg
Pelaajaura
Pääsarjaura:  1994–2010
Seurat:  KooKoo (I-div/Mestis)   KalPa (SML)   HIFK (SML)   Boston Bruins (NHL)   Providence Bruins (AHL)   Mora IK (SEL)   Södertälje SK (SEL)   Blues (SML)  
NHL-varaus:  174. varaus, 2000 Boston Bruins
Jarno Kultanen (s. 8. tammikuuta 1973 Luumäki) on entinen suomalainen jääkiekkoilija, joka pelasi puolustajan paikalla. Hän voitti urallaan kerran Suomen-mestaruuden ja kertaalleen SM-hopeaa ja -pronssia. Suomen lisäksi Kultanen pelasi Pohjois-Amerikassa Boston Bruinsin organisaatiossa ja Ruotsissa.
Pelaajaura

Kultanen aloitti uransa KooKoon riveissä, josta siirtyi SM-liigaan KalPaan. SM-liigassa Kultanen pelasi suurimmaksi osaksi HIFK:ssa, jossa hän juhli myös mestaruutta kaudella 1997–1998. Hän pelasi vuosina 2000–2003 Boston Bruinsissa 102 NHL-ottelua. Kaudella 2002–2003 Kultanen pelasi 59 ottelua Bostonin farmijoukkue Providence Bruinsissa. Ennen KooKoo:hon palaamista hän pelasi kolme kautta Ruotsin Elitserienissä Mora IK:ssa ja Södertälje SK:ssa.
Kultanen palasi kasvattajaseuransa KooKoon paitaan kaudella 2008–2009. Kokeneen puolustajan oli määrä toimia kouvolalaisten alakerran ankkurina myös kaudella 2009–2010, mutta selkävaivojensa johdosta hän pystyi pelaamaan ainoastaan 11 runkosarjaottelussa, joissa keräsi pisteet 4+3.
Pelaajauran jälkeen

Lopettamisensa jälkeen hän toimi kauden KooKoon kakkosvalmentajana, ja kaudella 2010–2011 hän aloitti KooKoon A-nuorten päävalmentajana. Kaudella 2011–2012 Kultanen aloitti KooKoon kakkosvalmentajana Ismo Lehkosen aisaparina. Joukkueen erotettua päävalmentaja Ismo Lehkosen tammikuussa 2012, Kultanen toimi kolmen pelin ajan KooKoon vt. päävalmentajana ennen Juha Juujärven palkkaamista.
Valmennuspestin jälkeen Kultasesta tuli KooKoon urheilujohtaja, johon kuuluu SM-liiga- ja A-nuorten joukkueiden valmentaja- ja pelaajarekrytointi, sekä koko seuran urheilutoiminnan kehittäminen.[lähde? ]
Japani kesäolympialaisissa 1936

Japani osallistui Berliinin kesäolympialaisiin 1936 saavuttaen urheilulajeissa 18 mitalia, joista kuusi oli kultaisia, neljä hopeisia ja kahdeksan pronssisia. Kisojen mitalitilastossa Japani sijoittui kahdeksannelle sijalle.
Myös muutamia korealaisia kilpaili näissä olympialaisissa Japanin lipun alla, sillä Japani oli miehittänyt Koreaa vuodesta 1910 lähtien. Japanin hävittyä toisessa maailmansodassa se vetäytyi miehittämiltään alueilta. Näin ollen Korea osallistui seuraaviin, Lontoon vuoden 1948 olympialaisiin omana joukkueenaan. Japania taasen ei kutsuttu Lontooseen, ja maa kilpailikin seuraavan kerran kesäolympialaisissa vasta vuonna 1952 Helsingissä.
Mitalistit > Kultaa

Hideko Maehata — Uinti, naisten 200 m rintauinti
Sohn Kee-chung — Yleisurheilu, miesten maratonjuoksu (Korealainen, pakotettiin käyttämään nimensä japanilaista kirjoitusasua Kitei Son)
Naoto Tajima — Yleisurheilu, miesten kolmiloikka
Noboru Terada — Uinti, miesten 1500 m vapaauinti
Tetsuo Hamuro — Uinti, miesten 200 m rintauinti
Shigeo Arai, Shigeo Sugiura, Masahari Taguchi ja Masanori Yusa — Uinti, miesten 4x200 m vapaauintiviesti
Mitalistit > Hopeaa

Shuhei Nishida — Yleisurheilu, miesten seiväshyppy
Masao Harada — Yleisurheilu, miesten kolmiloikka
Masonori Yusa — Uinti, miesten 100 m vapaauinti
Shumpei Uto — Uinti, miesten 400 m vapaauinti
Mitalistit > Pronssia

Masaji Kiyokawa — Uinti, miesten 100 m selkäuinti
Naoto Tajima — Yleisurheilu, miesten pituushyppy
Reizo Koike — Uinti, miesten 200 m rintauinti
Shigeo Arai — Uinti, miesten 100 m vapaauinti
Shozo Makino — Uinti, miesten 400 m vapaauinti
Shumpei Uto — Uinti, miesten 1500 m vapaauinti
Sueo Ōe — Yleisurheilu, miesten seiväshyppy
Nam Sung-yong — Yleisurheilu, miesten maratonjuoksu (Korealainen, pakotettiin käyttämään nimensä japanilaista kirjoitusasua Shōryū Nan)
Sohn Kee-chung saapuu maratonjuoksun maaliin olympiavoittajana.
Irlanninmeri

Irlanninmeri
Irlanninmeri (engl. Irish Sea; iiriksi Muir Éireann; manksiksi Y Keayn Yernagh; skotiksi Erse Sie; gaeliksi Muir Èireann; ulsterinskotiksi Airish Sea; kymriksi Môr Iwerddon; korniksi Mor Iwerdhon) on meri, joka erottaa Ison-Britannian ja Irlannin saaret. Pyhän Yrjön kanaali Irlannin tasavallan ja Walesin välissä yhdistää meren Atlantin valtamereen etelässä ja pohjoisessa sen yhdistää valtamereen Skotlannin ja Pohjois-Irlannin välissä sijaitseva Pohjoiskanaali. Keskellä Irlanninmerta sijaitsee Mansaari. Merellä on suuri taloudellinen merkitys paikalliselle kaupankäynnille, laivanvarustukselle ja laivaliikenteelle, kalastukselle sekä energiantuotannolle tuulivoiman ja ydinvoiman tuotannon muodossa. Paljon on myös keskusteltu rautatietunnelista, joka liittäisi Irlannin ja Ison-Britannian saaret. Tunneli olisi noin 80 kilometriä pitkä. Kahden saaren välillä kulkee vuosittain yli kaksitoista miljoonaa matkustajaa ja 17 miljoonaa tonnia kauppatavaraa.
Aiheesta muualla

Kuvia tai muita tiedostoja aiheesta Irlanninmeri Wikimedia Commonsissa
Fan

Fan voi tarkoittaa seuraavia:
fan, fani, ihailija
Fan, intialainen elokuva vuodelta 2016
fan, fangin kielen ISO 639-2 -kielitunnus
Fan-dynastia, Funanin kuningaskunnan muinainen hallitsijasuku
Fan-nimisiä henkilöitä:
Fan Bin (s. 1974), kiinalainen voimistelija ja olympiamitalisti
Fan Bingbing (s. 1961), kiinalainen näyttelijä ja laulaja
Fan Kexin (s. 1993), kiinalainen kaukalopikaluistelija ja olympiavoittaja
Fan S. Noli, oik. Theofan Stilian Noli (1882–1965), albanialainen ortodoksinen piispa, poliitikko, ministeri ja runoilija
Fan Zhendong (s. 1997), kiinalainen pöytätennispelaaja ja olympiamitalisti
Japani kesäolympialaisissa 2016

Japani osallistui Rio de Janeiron olympialaisiin 2016 338 urheilijan joukkueella. Japani on osallistunut kaikkiin moderneihin olympialaisiin vuoden 1912 jälkeen lukuun ottamatta vuosia 1948 ja 1980.
Joukkueen lipunkantajana avajaisissa toimi kymmenottelija Keisuke Ushiro.
Uinti

| Urheilija | Matka | Alkuerät> Aika | Alkuerät> Sija | Välierät> Aika | Välierät> Sija | Loppukilpailu> Aika | Loppukilpailu> Sija |
| --- | --- | --- | --- | --- | --- | --- | --- |
| Kosuke Hagino | 400 m sekauinti | 4:10,00 | 3. | — | — | 4:06,05 |  |
| Daiya Seto | 400 m sekauinti | 4:08,47 | 2. | — | — | 4:09,71 |  |
| Natsumi Hoshi | Naisten 100 metrin perhosuinti | 58,15 | 14. | 58,03 | 10. | Ei edennyt | Ei edennyt |
| Rikako Ikee | Naisten 100 metrin perhosuinti | 57,27 | 7. | 57,05 | 3. | 56,86 | 5. |
| Naito Ehara | 400 m vapaauinti | 3:50,61 | 31. | — | — | Ei edennyt | Ei edennyt |
| Sakiko Shimizu | 400 m sekauinti | 4:34,66 | 7. | — | — | 4:38,06 | 8. |
| Miho Takahashi | 400 m sekauinti | 4:37,33 | =10. | — | — | Ei edennyt | Ei edennyt |
| Yasuhiro Koseki | Miesten 100 metrin rintauinti | 58,91 | 2. | 59,23 | 4. | 59,37 | 6. |
| Ippei Watanabe | Miesten 100 metrin rintauinti | 1.00,33 | 18. | Ei edennyt | Ei edennyt | Ei edennyt | Ei edennyt |
| Miki Uchida Rikako Ikee Misaki Yamaguchi Yayoi Matsumoto | Naisten 4×100 metrin vapaauintiviesti | 3:36,74 | 7. | — | — | 3:37,78 | 8. |
| Natsumi Sakai | Naisten 100 m selkäuinti | 1.01,74 | 26. | Ei edennyt | Ei edennyt | Ei edennyt | Ei edennyt |
Exeter (Kalifornia)

| Exeter |
| --- | --- |
 California State Route 65 Exeterissä.

 Koordinaatit: 36°17′39″N, 119°8′34″W 
Valtio:  Yhdysvallat
Osavaltio:  Kalifornia
Piirikunta:  Tulare
Pinta-ala:  
 – Kokonaispinta-ala:  6,38 km²
 – Josta vettä:  0,00 km² (0 %)
Korkeus:  119 m
Väkiluku (2010):  10 334
 – Väestötiheys:  1 646.90 as./km²
Aikavyöhyke:  UTC-8 (kesäaika UTC-7)
Lempinimi::  Citrus Capital of the World
Infobox OKVirheellinen NIMI-arvo: 
Exeter on kaupunki Tularen piirikunnassa, Kalifornian osavaltiossa, Yhdysvalloissa. Kaupungin väkiluku oli vuoden 2010 väestönlaskennassa 10 334. Exeter perustettiin 2. maaliskuuta 1911.
Kuvia kaupungista

Kaupungintalo ja paloasema.
Julkinen kirjasto.
Famous Monsters of Filmland

| Famous Monsters of Filmland |
| --- | --- |
Lehtityyppi:  aikakauslehti
Aihealue:  kauhuelokuva
Kustantaja:  Warren Publishing
Perustettu:  1958
Lakkautettu:  1983
Kotimaa:  Yhdysvallat
Famous Monsters of Filmland oli ensimmäinen kauhuelokuviin keskittynyt yhdysvaltalainen lehti. James Warren ja Forrest J. Ackerman perustivat sen vuonna 1958. Heidän viimeinen yhteinen, 191., numero julkaistiin 1983.
Lehden herätti henkiin kymmenen vuoden kuluttua valokuvaaja ja "hirviöfani" Ray Ferry. Viimeinen numero ilmestyi 2008.
Irina Nikultšina

| Mitalit> Maa:   Bulgaria.Naisten ampumahiihto. Olympialaiset  | Mitalit> Maa:   Bulgaria.Naisten ampumahiihto. Olympialaiset  | Mitalit> Maa:   Bulgaria.Naisten ampumahiihto. Olympialaiset  | Maa:   Bulgaria> Naisten ampumahiihto. |
| --- | --- | --- | --- |
|  Pronssia | Salt Lake City 2002 | 10 km:n takaa-ajo |  |
Irina Nikultšina (bulg. Ирина Никулчина) s. 8. joulukuuta 1974, Razlog, Bulgaria) on bulgarialainen maasto- ja ampumahiihtäjä.
Maastohiihto

Nikultšina osallistui olympialaisten maastohiihtoon Lillehammerissa 1994 ja Naganossa 1998 sijoittuen parhaimmillaan 28:nneksi Naganon 30 kilometrillä. Hän osallistui myös Falunin MM-kilpailuihin 1993.
Ampumahiihto

Nikultšina voitti olympiapronssia Salt Lake Citystä 2002 10 km:n takaa-ajosta. Lisäksi hän oli yhdestoista pikakilpailussa ja kuului neljänneksi sijoittuneeseen Bulgarian viestijoukkueeseen. Hän osallistui myös Torinon olympialaisiin 2006. MM-kilpailuissa hän oli Oslossa 2000 kuudes yhteislähtökilpailussa ja kymmenes pikakilpailussa sekä Oberhofissa 2004 kuudes pikakilpailussa ja yhdeksäs takaa-ajossa. EM-kilpailuissa hän sai hopeaa viestissä Langdorf-Arberseessa 2006 ja pronssia takaa-ajossa Banskossa 2007.
Nikultšina kilpaili maailmancupissa vuosina 1998–2007. Hän sijoittui kymmenen parhaan joukkoon ensimmäisen kerran oltuaan yhdeksäs Hochfilzenin normaalimatkalla kaudella 1999–2000. Hän sijoittui parhaimmillaan kolme kertaa kolmanneksi: Pokljukan pikakilpailussa kaudella 1999–2000 sekä Ruhpoldingin pikakilpailussa ja Salt Lake Cityn olympiapronssikilpailussa kaudella 2001–2002. Maailmancupin kokonaiskilpailussa hän oli neljästoista kaudella 1999–2000.
Jegor Borisov

| Jegor Borisov |
| --- | --- |
 2018
Sahan tasavallan 3. presidentti
 31. toukokuuta 2010 – 28. toukokuuta 2018  
Edeltäjä:  Vjatšeslav Štyrov
Seuraaja:  Aisen Nikolajev
Sahan tasavallan pääministeri
 Borisovin I hallitus  6.2. 2003 – helmikuu 2007 Borisovin II hallitus helmikuu 2007 –  
Edeltäjä:  Semjon Nazarov
Seuraaja:  Galina Dantšikova
Sahan maatalousministeri
 Vasili Vlasovin hallitus 1998 – 2002  
Henkilötiedot
Syntynyt: 15. elokuuta 1954 (ikä 70)    Tšuraptšy, Tšuraptšyn raion Jakuuttien ASNT Venäjän SFNT, Neuvostoliitto (nykyään Tšuraptšyn uluus, Sahan tasavalta, Venäjä)
Tiedot
 Nimikirjoitus
Jegor Afanasjevitš Borisov (ven. Егор Афанасьевич Борисов, s. 15. elokuuta 1954 Tšuraptšy, Jakutian ASNT) on sahalainen poliitikko ja Venäjän federaatioon kuuluvan Sahan tasavallan kolmas presidentti. Venäjän presidentti Dmitri Medvedev nimitti Sahan pääministerinä toimineen Borisovin virkaa tekeväksi presidentiksi 31. toukouuta 2010, kun aiempi presidentti Vjatšeslav Štyrov oli eronnut tehtävästään henkilökohtaisista syistä. Borisov valittiin Sahan presidentiksi 9. kesäkuuta 2010 Sahan parlamentin Il Tumenin hyväksyessä Venäjän presidentin esityksen asiasta äänin 61–2 ja hän astui virkaansa 17. kesäkuuta 2010.
Borisov erosi tehtävästä toukokuussa 2018.
Ennen presidentiksi tuloaan Borisov toimi Sahan tasavallan pääministerinä vuosina 2003–2010 ja hän on Sahan pitkäaikaisin pääministeri. Borisov aloitti pääministerin tehtävässä 6. helmikuuta 2003 ja uudelleen pääministeriksi hänet nimettiin helmikuussa 2007. Ennen pääministeriksi tuloaan Borisov toimi ensimmäisenä varapääministerinä. Vuosina 1998-2002 hän toimi Sahan maatalousministerinä Vasili Vlasovin hallituksessa. Borisov valmistui konetekniikan insinööriksi vuonna 1979 ja hän on myös kansantaloustieteen tohtori.
Jacob Bryson

| Jacob Bryson |
| --- | --- |
 Bryson vuonna 2019
Henkilötiedot
Syntynyt: 18. marraskuuta 1997 (ikä 26) London, Ontario
Kansalaisuus:   Kanada
Jääkiekkoilija
Pelipaikka:  puolustaja
Maila:  vasen
Pituus:  175 cm
Paino:  80 kg
Seura
Seura:  Buffalo Sabres
Sarja:  NHL
Pelaajaura
Pääsarjaura:  2021–
NHL-varaus:  99. varaus, 2017 Buffalo Sabres
Jacob Bryson (s. 18. marraskuuta 1997 London, Ontario, Kanada) on kanadalainen jääkiekkoilija. Bryson edustaa NHL-joukkue Buffalo Sabresia.  Hänen pelipaikkansa on puolustaja ja hän laukoo vasemmalta.
Buffalo Sabres varasi Brysonin neljännellä kierroksella 99. varausvuorolla vuoden 2017 varaustilaisuudessa. Bryson on pelannut NHL-urallaan 170 runkosarjan ottelua. Näissä hän on tehnyt kolme maalia ja 25 syöttöä eli 28 tehopistettä. Tilastot päivitetty 22. toukokuuta 2023.